Daling in petrolprys aangekondigDie prys van petrol sal volgende week met 45c per liter daal, het die departement van energie Vrydag aangekondig. Diesel met ŉ swaelinhoud van 0.05% sal met 61c sent per liter daal en 0.005% daal met 60 sent per liter, het die departement in ŉ verklaring aangekondig. Die gemiddelde rand/dollar-wisselkoers het verswak in vergelyking met die vorige maand en het ŉ groot invloed gehad op brandstofpryse. “Die gemiddelde rand/dollar-wisselkoers vir die tydperk 26 September 2014 tot 30 Oktober 2014 was 11,1004 teenoor 10,9149 gedurende die vorige tydperk,” het die departement gesê.